உபுட் குரங்கு காடு

உபுட் குரங்கு காடு (ஆங்கிலம்: Ubud Monkey Forest; இந்தோனேசியம்: Mandala Suci Wenara Wana)  என்பது இந்தோனேசியா, பாலி, கியான்யார் பிராந்தியம், உபுட் நகர்ப் பகுதியில் உள்ள ஒரு வனக் காப்பகம்; கோயில் வளாகம்; மற்றும் குரங்குகளுக்காக உருவாக்கப்பட்ட ஓர் இயற்கைச் சரணாலயம் ஆகும்.

உள்ளூர் பாலி மக்களால் இந்தக் குரங்குகள் புனிதமான உயிர்ப்பொருட்களாகக் கருதப்படுகிறது. இந்த குரங்குகளின் சரணாலயம், பாலினிய கலாசாரத்துடன் பின்னிப் பிணைந்த ஒரு வரலாற்றைக் கொண்டுள்ளது. இந்தக் குரங்குக் காடு 14-ஆம் நூற்றாண்டைச் சேர்ந்தது. இந்தக் காடு ஆன்மீக சக்திகளின் இருப்பிடமாகவும்; மற்றும் பாதுகாவல் ஆவிகளின் புனித இடமாகவும் கருதப்படுகிறது.

புனித விலங்குகளாகக் காணப்படும் குரங்குகள்; உயிர்த்தன்மை மற்றும் இயற்கைத் தன்மை ஆகிய இரண்டையும் அடையாளப் படுத்துகின்றன என்றும்; மனிதர்களுக்கும் வனவிலங்குகளுக்கும் இடையே ஒரு தனித்துவமான தொடர்பை வளர்க்கின்றன என்றும் பாலி மக்கள் நம்புகின்றனர்.

பாலினிய நீண்ட வால் குரங்குகள்

இந்தச் சரணாலயத்தில் சுமார் 1260 பாலினிய நீண்ட வால் மக்காவ் குரங்குகள் (Long-tailed Macaque Monkeys) வாழ்கின்றன. அவை 10 குழுக்களாகப் பிரிக்கப்பட்டுள்ளன:

 கோயில் குழு - (Temple Group)
 செலாத்தான் குழு - (Selatan Group)
 புதிய வனக் குழு - (New Forest Group)
 மத்திய குழு - (Central Group)
 கிழக்கு குழு - (East Group)
 மிச்செலின் குழு - (Michelin Group)
 உத்தாரா குழு - (Utara Group)
 ஆசிரம குழு - (Ashram Group)
 அத்தாப் குழு - (Atap Group)
 கல்லறை குழு - (Cemetery Group)

வயதின் அடிப்படையிலும் குரங்குகள் பிரிக்கப்பட்டுள்ளன: 
 63 ஆண் குரங்குகள்
 34 இளம் ஆண் குரங்குகள்
 219 பெண் குரங்குகள்
 29 இளம் பெண் குரங்குகள்
 167 இளம் குட்டிகள் 1 (2–3 வயது)
 118 இளம் குட்டிகள் 2 (1–2 வயது)
 63 குட்டிகள் (5–12 மாதங்கள்)
 56 பால் குடிக்கும் குட்டிகள்

பொது

உபுட் குரங்கு காடு, உபுட்டில் உள்ள ஒரு பிரபலமான சுற்றுலா தலமாகும். ஒவ்வொரு மாதமும் சுமார் 10,000–15,000 பார்வையாளர்கள் உபுட் குரங்கு காடுகளுக்கு வருகிறார்கள். உபுட் குரங்கு காடு 12.5 எக்டேர் காடுகளில் 186 வகையான தாவரங்கள் மற்றும் மரங்களைக் கொண்டுள்ளது. அத்துடன் 3 கோயில்களையும் கொண்டுள்ளது.

 புரா தாலெம் அகோங் பத்தாங்தேகால் கோயில் (Pura Dalem Agung Padangtegal)
 புனித வசந்த கோயில் (Holy Spring Temple)
 பிரஜாபதி கோயில் (Prajapati Temple)

இந்தக் காடு பத்தாங்தேகால் சமூகத்திற்குச் சொந்தமானது; மற்றும் மண்டலா சூச்சி வெனாரா வன நிர்வாகத்தால் (Mandala Suci Wenara Wana Management) நிர்வகிக்கப்படுகிறது. புனித இடத்தைப் பாதுகாப்பதும், உபுட் குரங்கு காடுகளை ஒரு பன்னாட்டுச் சுற்றுலா தலமாக மேம்படுத்துவதும் நிர்வாகத்தின் நோக்கமாகும்.

உள்ளூர் சமூகத்தின் ஆன்மீக வாழ்க்கையில் கோயில்கள் முக்கியப் பங்கு வகிக்கின்றன. மேலும் பாலி மக்களின் கலை மரபில் குரங்கும் அதன் புராணங்களும் முக்கியமானவை என கருதப்படுகின்றன.

காட்சியகம்
 உபுட் குரங்கு காடு காட்சிப் படங்கள்

மேலும் காண்க
 உபுட்
 லெகியான்
 புரா கோவா லாவா, பாலி
 பாலி மக்களின் பாரம்பரிய வீடு

 மேற்கோள்கள் 

வெளி இணைப்புகள்


 Tourism resource about the monkey forest, nature reserve and hindu temple complex in Ubud, Bali, Indonesia
 A wild-long tailed macaque monkey has adopted an abandoned kitten at Ubud's Monkey Forest in Bali
 Photographs of Bali and Monkey Forest in Ubud by Jonathan Flaum
 Ubud Monkey Forest FAQs and safety advice
 Ultimate guide to behaving and making friends with the monkey in Ubud, Bali
 Precautions To Take While Visiting Ubud Monkey Forest, Bali

 Ubud Culture Tour

பகுப்பு:பாலி
பகுப்பு:பாலியின் புவியியல்‎
பகுப்பு:பாலியில் உள்ள சுற்றுலா தலங்கள்